खरीदी केंद्र पर 250 क्विंटल धान की हुई खरीदी
सोमवार को कृषि उपज मंडी में बनाए धान खरीदी केंद्र पर एक ही किसान 1121 वैरायटी धान बेचने के लिए आया। खरीदी केंद्र पर एक सप्ताह में 250 क्विंटल धान की खरीदी हो चुकी है।
सोमवार को सोनतलाई से एक किसान 50 क्विंटल 1121 वैरायटी की धान समर्थन मूल्य पर बेचने के लिए आया। अब केंद्र पर 1121, 1509, सी-30, मेनका-50 वैरायटी की धान केंद्र पर समर्थन मूल्य पर बिक रही हैं। जबकि क्रांति धान बेचने वाले 868 किसानों का इस केंद्र पर पंजीयन हुआ था। केंद्र पर क्रांति धान की अभी तक 53 सौ क्विंटल की खरीदी हो चुकी है। खरीदे हुए माल का परिवहन भी चल रहा है।
hin_Deva hin_Deva hin_Deva